stanford-oval/wikipedia huggingface dataset:
תסקילוזאורוס

| תסקילוזאורוס |
| --- | --- |
איור משוער  שלד של Thescelosaurus neglectus
תקופה
קרטיקון עליון, 68–66 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרפודה
משפחה:: פארקוזאוריים
סוג:: תסקילוזאורוס
מינים
 T. neglectus  T. garbanii  T. assiniboiensis
שם מדעי
 Thescelosaurus ‏גילמור, 1913

תסקילוזאורוס (שם מדעי: Thescelosaurus; מילולית: "לטאה אלוהית/מופלאה") הוא סוג של דינוזאור מקבוצת בעלי אגן דמוי עוף שחי בשלהי תקופת הקרטיקון לפני 68 עד 66 מיליון שנה באמריקה הצפונית. ממצאיו התגלו לראשונה באלברטה, קנדה וכן בויומינג, דקוטה הדרומית, מונטנה ועוד.
מאפיינים

זה היה יצור בינוני-קטן באורך 2.5–4 מטרים ומשקל של 200–300 ק"ג. הוא היה נראה כמו היפסילופודון, ובעבר אף היה חלק מסוג זה אך מיונים מאוחרים הכלילו אותו בסוג שונה. נמצאו 3 מינים שלו. יצורים אלה היו בעלי זנב ארוך, ראש קטן בעל מקור וכפות בעלות אצבעות קטנות. הוא היה אצן שנמלט מטורפים גדולים יותר. הוא היה אוכל-צמחים.
מאובני היצור נמצאו באזור של אבני נחלים כך שייתכן שהוא חי בקרבת נחלים או לפחות מת בתוכם. הוא חי גם ביערות של מחטניים כמו טקסודיון, גינקו דו-אונתי, שרכים ובעלי פרחים. לצידו נמצאו הדינוזאורים האחרונים בעולם, כולל טריצרטופס וטירנוזאורוס.
דינוזאור זה תואר בשנת 1913 על ידי הפלאונטולוג צ'ארלס ו. גילמור.
בתרבות

דינוזאור זה הופיע במשחק Jurassic Park: Operation Genesis.
בלאדי מרי

ערך זה עוסק במשקה חריף. אם התכוונתם למלכת אנגליה, ראו .
| --- | --- |

 נתונים
 מרכיבים:  וודקה, מלח סלרי, פלפל, כוס הייבול, גבעול סלרי, טבסקו, מיץ לימון, רוטב ווסטרשייר, מיץ עגבניות, טריז לימון 
 אופן ההכנה:  מזיגה ישירה
 כוס:   כוס הייבול
 קישוט:  מקל סלרי / מלפפון כבוש או שניהם
 הערות:  ניתן להוסיף קישוטים או מרכיבים נוספים. ראה בגוף הערך
 
בלאדי מרי (באנגלית: Bloody Mary) הוא קוקטייל המוכר רשמית על ידי איגוד הברמנים הבינלאומי המורכב מוודקה ומיץ עגבניות בתוספת תבלינים וחומרי טעם המשתנים בגרסאות שונות של המשקה, כגון: רוטב ווסטרשייר, טבסקו, מרק בקר צח או תרכיז מרק בקר, חזרת, מלח, פלפל שחור, פלפל קאיין, מיץ לימון או מלח סלרי.
את הקוקטייל נהוג להגיש עם פרוסת לימון או בוחשן (פלסטי רגיל או ממקלון גזר/גבעול סלרי)
היסטוריה

קיימים חילוקי דעות באשר למקורו של הקוקטייל ׳בלאדי מרי׳. על פי גרסה אחת הוא נוצר על ידי ג'ורג' ג'סל, סמוך לשנת 1939. טור רכילות בעיתון "ניו יורק הראלד טריביון", מתאריך 2 בדצמבר 1939, הוא כנראה האזכור הראשון בכתובים של המשקה, לצד המתכון המקורי.
פרננד פטיוט אימת את העובדה שג'ורג' ג'סל היה הראשון שיצר את המשקה.  פטיוט הוסיף תבלינים למשקה הבסיסי שהיה מורכב ממיץ עגבניות ווודקה. בריאיון לניו יורקר שהתפרסם ביולי 1964, פטיוט סיפר: "אני הוא זה שיצר את הבלאדי מרי שמכירים היום. ג'סל טוען שהוא יצר את המשקה, אבל זה היה לא יותר מאשר וודקה ומיץ עגבניות כאשר אני התחלתי לטפל בו. שמתי על תחתית השייקר ארבעה ניעורים טובים של מלח, שניים של פלפל שחור, שניים של פלפל קאיין ושכבה של רוטב ווסטשייר. אחר כך הוספתי קצת מיץ לימון וקרח כתוש, שתי אונקיות וודקה ושתי אונקיות של מיץ עגבניות סמיך. ניעור, סינון ומזיגה לכוס. אנו מגישים בין מאה למאה וחמישים משקאות בלאדי מרי בחדר קינג קול ובשאר חדרי האירוח והמסעדות."
מקור השם

השם "בלאדי מרי" קשור למספר דמויות היסטוריות (במיוחד מרי הראשונה, מלכת אנגליה) ודמויות ספרותיות, במיוחד מן הפולקלור. האמונה העממית היא שהשחקנית האמריקנית מרי פיקפורד שימשה השראה לשם המשקה. עת נוצר הבלאדי מרי, היה כבר קוקטייל אחר קרוי על שם מרי פיקפורד אשר מורכב מרום, סירופ רימונים, וליקר מרשינו (Maraschino).
בשנת 1934 כונה הקוקטייל בשם "אוקונוס אדום" במלון סנט רג'יס, שם הועסק באותה תקופה המוזג פרננד פטיוט. במלון זה החלו לראשונה להוסיף רוטב טבסקו למשקה ובאופן הדרגתי החל השם "בלאדי מרי" להיות שגור יותר, כנראה עקב דמיונו של המשקה לצבעו של הדם. בשנות ה-60 החלו להגיש את המשקה עם גבעול סלרי, לאחר בקשה מיוחדת של אורח, במלון אמבסדור מזרח בשיקגו. נוהג זה נפוץ עד מהירה אף למקומות אחרים.
הכנה והגשה

קוקטייל בלאדי מרי, כמו גם גרסתו נטולת האלכוהול "וירג'ין מרי" (מילולית: הבתולה מריה), הם משקאות המוגשים בדרך כלל בשעות אחר הצהריים.
אף שערבוב של וודקה עם מיץ עגבניות אינו דורש מיומנות מיוחדת, ברבות השנים התפתחו גרסאות מורכבות יותר של המשקה אשר הפכו לסימן היכר של המוזגים המכינים אותם. קישוט נפוץ למשקה, כאשר הוא מוגש בכוס גבוהה עם קרח, הוא גבעול סלרי.
הכנה והגשה > מרכיבים

בלאדי מרי בגרסת בית הספר למוזגות בניו יורק:
שפוך אונקיה - אונקיה וחצי וודקה לכוס גבוהה מלאה בקרח
מלא הכוס במיץ עגבניות
הוסף קורט מלח סלרי
הוסף קורט פלפל שחור גרוס
קורט טבסקו
2-4 מזיגות של רוטב ווסטשייר
1/8 כפית של חזרת טחונה נקיה
קורט מיץ לימון או ליים
קשט בגבעול סלרי
ניתן לנער המשקה בשייקר או לערבב באיטיות בכוס. ניתן לקשט את המשקה במגוון רחב של דרכים, ביניהן: גבעול סלרי, או שיפוד עליו נעוצים זיתים מגולענים, מלפפון חמוץ, גזר, פטריות מאכל, או ירקות אחרים. ניתן אף לקשט בפיסת נקניק או שרימפ, או גבינה צהובה על שיפוד.
ניתן לרכוש תערובת מיץ עגבניות מתובלת וארוזה (ללא וודקה) להכנת בלאדי מרי.
על בסיס מיץ העגבניות המתובל, יחד עם קרח, קיימות עשרות גרסאות שונות לקוקטייל בלאדי מרי, על בסיס משקאות אלכוהוליים שונים: שרי, אבסינת, סאקה, טקילה, ויסקי, רום, גינס, ג'ין, ועוד. גרסת הטקילה לבלאדי מרי נקראת בלאדי מריה וגרסת הג'ין - רד סנאפר.
אליפות צרפת הפתוחה 1989

| --- | --- |

פרסי התחרות
 ענף:  טניס 
 תקופת התחרות:  29 במאי 1989 – 11 ביוני 1989 (14 ימים) 
 מספר תחרות:  88 
 כספי זכייה:  1.875 מיליון $
 עיר מארחת:  פריז 
 אצטדיון:  אצטדיון רולאן גארוס
 זוכה:  גברים:מייקל צ'אנג (ארצות הברית) נשים:ארנצ'ה סנצ'ס ויקאריו (ספרד) זוגות גברים: ג'ים גראב/פטריק מקנרו (ארצות הברית), זוגות נשים: לריסה סבצ'נקו/נטליה זברבה (ברית המועצות) זוגות מעורבים:מנון בולגראף/טום ניסן (הולנד)
 
 → אליפות צרפת הפתוחה 1988 אליפות צרפת הפתוחה 1990 ← 
 
אליפות צרפת הפתוחה 1989 הייתה תחרות טניס שנערכה על מגרשי חימר באצטדיון רולאן גארוס בפריז. התחרויות התחילו ב-29 במאי והסתיימו ב-11 ביוני. זו הייתה האליפות ה-88 מאז ייסודה.
לראשונה בתולדות האליפות בתחרויות יחידים ניצחו בני 17 בלבד - מייקל צ'אנג מארצות הברית וארנצ'ה סנצ'ס ויקאריו מספרד.
הפרסים

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| תחרות | תחרות | מנצח | גמר | חצי הגמר | רבע הגמר | הסיבוב הרביעי | הסיבוב השלישי | הסיבוב השני | הסיבוב הראשון |
| בודדים | גברים | 291,752 $ | 145,876 $ | 72,938 $ | 36,955 $ | 19,450 $ | 10,892 $ | 6,421 $ | 3,913 $ |
| בודדים | נשים | 257,379 $ | 128,690 $ | 64,345 $ | 32,601 $ | 17,158 $ | 9,610 $ | 5,664 $ | 3,452 $ |

סך הפרסים היה כ-1.875 מיליון $ (הפרס הוענד בפרנק צרפתי).
התחרות > תחרות זוגות גברים

בתחרות השתתפו 64 זוגות. להלן הזוגות שקיבלו דירוג:
ריק ליץ' וג'ים פיו (ארצות הברית ארצות הברית), הודחו בסיבוב הראשון
ג'ון פיצג'רלד (אוסטרליה אוסטרליה) ואנדרס יאריד (שוודיה שוודיה), הודחו בחצי הגמר
קווין קורן ודייוויד פייט (ארצות הברית ארצות הברית), הודחו בסיבוב הראשון
ג'ים גראב ופטריק מקנרו (ארצות הברית ארצות הברית), ניצחו בתחרות
יאקוב חלסק (שווייץ שווייץ) ואריק ילן (גרמניה המערבית גרמניה המערבית), הודחו בסיבוב השלישי
תומאס שמיד (צ'כוסלובקיה צ'כוסלובקיה) ומארק וודפורד (אוסטרליה אוסטרליה), הודחו בסיבוב השלישי
סרז'יו קזל וחבייר סאנצ'ס (ספרד ספרד), הודחו ברבע הגמר
אנדרס גומס (אקוודור אקוודור) וסלובודן ז'יבוינוביץ' (יוגוסלביה יוגוסלביה), הודחו בסיבוב הראשון
גרנט קונלי וגלן מיצ'יבטה (קנדה קנדה), הודחו בסיבוב הראשון
פיטר דוהן ולורי וורדר (אוסטרליה אוסטרליה), הודחו בסיבוב השני
דרן קהיל ומארק קרצמן (אוסטרליה אוסטרליה), הודחו בסיבוב הראשון
פטר קורדה ומילן שרייבר (צ'כוסלובקיה צ'כוסלובקיה), הודחו בסיבוב השני
ג'ים קורייר ופיט סמפרס (ארצות הברית ארצות הברית), הודחו בסיבוב השני
מיקייל מורטנסן (דנמרק דנמרק) וטום ניסן (הולנד הולנד), הודחו בסיבוב השלישי
אגוסטין מורנו (מקסיקו מקסיקו) וחיימה איסגה (פרו פרו), הודחו בסיבוב השני
פטריק קינן וקארל-אווה שטב (גרמניה המערבית גרמניה המערבית), הודחו בסיבוב הראשון
מזוג מנצחי תחרות 1988 רק אנדרס גומס (אקוודור אקוודור) השתתף בתחרות. במשחק הגמר ג'ים גראב ופטריק מקנרו (ארצות הברית ארצות הברית) נפגשו עם הזוג הלא מדורג מנצור בהראמי (איראן איראן) ואריק וינוגרדסקי (צרפת צרפת) וניצחו ב-4 מערכות.
התחרות > תחרות זוגות נשים

בתחרות השתתפו 64 זוגות. להלן הזוגות החזקות שזכו בדירוג:
יאנה נובוטנה והלנה סוקובה (צ'כוסלובקיה צ'כוסלובקיה), הודחו בחצי הגמר
לריסה סבצ'נקו ונטליה זברבה (ברית המועצות ברית המועצות), ניצחו בתחרות
שטפי גראף (גרמניה המערבית גרמניה המערבית) וגבריאלה סבטיני (ארגנטינה ארגנטינה), הפסידו במשחק הגמר
ג'יג'י פרנאנדס ולורי מקנייל (ארצות הברית ארצות הברית), הודחו בסיבוב השני
קטרינה אדמס וזינה גריסון (ארצות הברית ארצות הברית), הודחו ברבע הגמר
בטסי נייגלסן (ארצות הברית ארצות הברית) וג'נין טרמלינג (אוסטרליה אוסטרליה), הודחו בסיבוב הראשון
ג'ני ברן ואליזבת סמיילי (אוסטרליה אוסטרליה), הודחו בסיבוב הראשון
אליס בורגין (ארצות הברית ארצות הברית) והאנה מנדליקובה (אוסטרליה אוסטרליה), הודחו בסיבוב השלישי
מנון בולגראף (הולנד הולנד) ואווה פאף (גרמניה המערבית גרמניה המערבית), הודחו בסיבוב השני
איזבל דמונג'או ונטלי טוזיה (צרפת צרפת), הודחו בסיבוב השלישי
ג'ו דורי (בריטניה בריטניה) ומרי-ג'ו פרנאנדס (ארצות הברית ארצות הברית), הודחו בסיבוב השני
טינה שוייר-לרסן (דנמרק דנמרק) וקטרין טנוויה (צרפת צרפת), הודחו ברבע הגמר
בת' הר וקנדי ריינולדס (ארצות הברית ארצות הברית), הודחו בסיבוב השלישי
קלאודיה קודה-קילש  וקלאודיה פורביק (גרמניה המערבית גרמניה המערבית), הודחו בסיבוב הראשון
ניקול פרוביס (אוסטרליה אוסטרליה) ואלנה ריינך (דרום אפריקה (1928–1994) דרום אפריקה), הודחו בסיבוב השלישי
טרי פלפס (ארצות הברית ארצות הברית) ורפאלה רג'י (איטליה איטליה), הודחו בסיבוב השלישי
מנצחות תחרות 1988 מרטינה נברטילובה ופם שרייבר (ארצות הברית ארצות הברית) לא השתתפו בתחרות. במשחק הגמר לריסה סבצ'נקו ונטליה זברבה (ברית המועצות ברית המועצות) נפגשו עם שטפי גראף (גרמניה המערבית גרמניה המערבית) וגבריאלה סבטיני (ארגנטינה ארגנטינה) וניצחו בשתי מערכות.
התחרות > תחרות זוגות מעורבים

בתחרות השתתפו 56 זוגות. להלן הזוגות שזכו בדירוג:
זינה גריסון וריק ליץ' (ארצות הברית ארצות הברית), הודחו בחצי הגמר
רובין וייט וג'ים גראב (ארצות הברית ארצות הברית), הודחו בחצי הגמר
בטסי נייגלסן (ארצות הברית ארצות הברית) וסרז'יו קזל (ספרד ספרד), הודחו ברבע הגמר
ג'נין טרמלינג ופיטר דוהן (אוסטרליה אוסטרליה), הודחו בסיבוב השלישי
ג'יג'י פרנאנדס ופטריק מקנרו (ארצות הברית ארצות הברית), הודחו ברבע הגמר
מנון בולגראף וטום ניסן (הולנד הולנד), ניצחו בתחרות
טרי פלפס (ארצות הברית ארצות הברית) ומארק וודפורד (אוסטרליה אוסטרליה), הודחו בסיבוב השני
ניקול פרוביס ודרן קהיל (אוסטרליה אוסטרליה), הודחו ברבע הגמר
מזוג מנצחי תחרות 1988 רק לורי מקנייל (ארצות הברית ארצות הברית) השתתפה בתחרות. במשחק הגמר מנון בולגראף וטום ניסן (הולנד הולנד) נפגשו עם הזוג הלא מדורג ארנצ'ה סנצ'ס ויקאריו (ספרד ספרד) והורסיו דה לה פניה (ארגנטינה ארגנטינה) וינצחו ב-3 מערכות.
מייקל צ'אנג, מנצח התחרות
ארנצ'ה סנצ'ס ויקאריו, מנצחת התחרות
הלן דורון

| --- | --- |

 לידה:  5 בנובמבר 1955 (בת 69) לונדון, הממלכה המאוחדת 
 מדינה:  הממלכה המאוחדת 
 השכלה:  אוניברסיטת פואטייה 
 מעסיק:  אוניברסיטת פואטייה 
 helendoron.co.il
 
בית הלן דורון בפארק תעשיות משגב
הלן דורון (נולדה ב-5 בנובמבר 1955) היא בלשנית בריטית-ישראלית, מייסדת שיטת הלן דורון ללימוד אנגלית.
דורון נולדה בלונדון ולמדה בלשנות וצרפתית באוניברסיטת רדינג. היא לימדה באוניברסיטת פואטייה ולאחר שסיימה את התואר השני, ייסדה את שיטת לימוד האנגלית הנקראת על שמה, שיטת הלן דורון. השיטה מלמדת אנגלית באמצעות שימוש במוזיקה, ובנוסף עושים המורים שימוש גם בשפת גוף ובפנטומימה במהלך הלימוד. דורון סיפרה שהיא קיבלה את הרעיון לפיתוח השיטה בכך ששמה לב שהמורים לאנגלית בבתי הספר יודעים ללמד רק דרך קריאה וכתיבה.
מחקרים אף הראו ששיטה זו היא אחת השיטות היעילות והמוצלחות ללימוד אנגלית כשפה זרה, בעיקר כמקצוע בחירה.
במסגרת השיטה הזו למדו יותר משני מיליון ילדים בעולם. היא נלמדת כיום בכ-850 מרכזים ב-30 מדינות בעולם, בהן, תאילנד, סין, ניגריה, פולין, איטליה, אקוודור, רוסיה וישראל.
דורון מתגוררת בהררית.
הערות שוליים

↑  Kate Jurman, Helen Doron as a Language Teaching Method - Insights from Parents, 2017-09-26
↑  Krystyna Droździał-Szelest, Mirosław Pawlak, Review of doctoral research in second language acquisition, language learning and teaching in Poland (2006–2010), Language Teaching 45, 2012-07, עמ' 347–375 doi: 10.1017/S0261444812000055
| --- | --- |
בקרת זהויות :  NLI: 987007292285705171  GND: 115161449  NKC: osa2014833535  VIAF: 52414411   WorldCat (עם VIAF): 52414411 
ערך זה הוא קצרמרבנושא אישים. אתם מוזמנים לתרום לוויקיפדיה ו.
אילן גבעון

אין תמונה חופשית
אילן גבעון (נולד ב-28 בינואר 1954) הוא איש עסקים ישראלי, לשעבר מנכ"ל בלוקבסטר ישראל והאחים וורנר ישראל.
ביוגרפיה

גבעון נולד בקיבוץ רמות מנשה לרות ודן. רות ילידת פראג, שרדה את השואה לאחר שנשלחה לטרזיינשטט. לאחר המלחמה עברה לצ'ילה, שם פגשה את דן, יליד ברלין. השניים נישאו ועלו לישראל לקיבוץ רמות מנשה.
גבעון שירת כקצין בחיל השריון. לאחר שחרורו עבד כדייל אוויר באל על ולאחר מכן בחברת הד ארצי, שם פגש במסגרת עבודתו את משה אדרי תחתיו עבד בהקמת חנויות וידאו תחת המותג יונייטד קינג וידאו.
בדצמבר 1994 מונה גבעון למנכ״ל בלוקבסטר ישראל, וכיהן בתפקיד עד שנת 2002. לאחר מכן שימש כמנכ״ל וורנר הום וידאו ישראל.
חיים אישיים

גבעון גרוש ואב לשתי בנות.
הערות שוליים

↑  צחי כהן, מנכ"ל בלוקבסטר: נעלה את מחיר הסרטים הכחולים, באתר ynet, 31 ביולי 2001
↑  וורנר הום וידיאו פתחה שלוחה בישראל, באתר TheMarker‏, 23 בדצמבר 2002
עלייתו של האביר האפל

| --- | --- |

כרזת הסרט
 בימוי:  כריסטופר נולאן 
 הופק בידי:  כריסטופר נולאן   אמה תומאס (Syncopy Films)
 תסריט:  תסריט:   כריסטופר נולאן   ג'ונתן נולאן   סיפור:   כריסטופר נולאן   דייוויד ס. גוייר
 עריכה:  לי סמית 
 שחקנים ראשיים:  כריסטיאן בייל   טום הארדי   מייקל קיין   גארי אולדמן   מורגן פרימן   אן האת'וויי   ג'וזף גורדון-לוויט
 מוזיקה:  הנס צימר 
 צילום:  ולי פפיסטר 
 מדינה:  ארצות הברית, הממלכה המאוחדת 
 חברת הפקה:  DC קומיקס, אולפני לג'נדרי, Syncopy Films 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  ארצות הברית 20 ביולי 2012 ישראל 20 ביולי 2012
 משך הקרנה:  165 דקות
 שפת הסרט:  אנגלית
 סוגה:  סרט גיבורי-על, סרט מתח, מותחן פשע, סרט פעולה, סרט דרמה 
 מקום התרחשות:  אסיה 
 תקציב:  250 מיליון דולר
 הכנסות:  1,084,939,099 דולר
 הכנסות באתר מוג'ו:   batman3
 פרסים:  פרס סאטורן פרס בחירת הנוער
 סרט קודם:  האביר האפל
 אתר רשמי
 דף הסרט ב־IMDb
 
עלייתו של האביר האפל (באנגלית: The Dark Knight Rises) הוא סרט גיבורי על שובר קופות אמריקאי-בריטי מז'אנר הפעולה משנת 2012 שמבוסס על סדרת הקומיקס "באטמן" מבית DC קומיקס. את הסרט ביים כריסטופר נולאן לפי תסריט שלו ושל אחיו, ג'ונתן נולאן, והוא החלק השלישי והאחרון בסדרת הסרטים שהחלה עם "באטמן מתחיל" משנת 2005 והמשיכה בסרט "האביר האפל" משנת 2008. בסרט מככבים השחקנים כריסטיאן בייל, מייקל קיין, גארי אולדמן, מורגן פרימן, טום הארדי, אן האת'וויי, ג'וזף גורדון-לוויט ומריון קוטיאר. הסרט יצא לאקרנים ב-20 ביולי 2012.
עלילת הסרט מקבלת השראה מעלילות הקומיקס "באטמן: נפילתו של אביר" שהציגה את דמותו של נבל-העל ביין; מ"באטמן: האביר האפל חוזר", לפיה ברוס ויין חוזר לגות'אם סיטי לאחר היעדרות ממושכת; ומ"באטמן: שטח הפקר", לפיו משתלטות על גות'אם כנופיות רחוב והעיר מנותקת משאר העולם. האחים כריסטופר וג'ונתן נולאן ציינו את הרומן ההיסטורי "בין שתי ערים" של צ'ארלס דיקנס כמקור השראה בעל השפעה מכרעת על עלילת הסיפור - סיפורה של ציוויליזציה שקרסה לנוכח מעשי האנרכיה שהתרחשו בזמן המהפכה הצרפתית.
מבין שלל המועמדויות לפרסים כדוגמת פרס גילדת שחקני המסך, פרס באפט"א, פרס גראמי, טקס פרסי MTV, ופרסי מבקרים רבים, הסרט זכה בפרס סאטורן בקטגוריית שחקנית המשנה הטובה ביותר (אן האת'וויי). הסרט הפך לשובר קופות כאשר הכניס סכום של כ-1.084 מיליארד דולר לעומת תקציב הפקה של כ-230 מיליון דולר ובכך נחשב למכניס ביותר בסדרה. הסרט יצא לאקרנים גם בגרסת IMAX. בכרזת הסרט בישראל נכתב המשפט "האגדה מסתיימת ב-IMAX" מה שמרמז על סופו של דמותו של באטמן בסרט.
בנוסף להיותו הצלחה קופתית מסחררת, הסרט קיבל תשבחות ביקורתיות רבות מצד מבקרי קולנוע וקהל חובבי הקומיקס ששיבחו את המשחק, האפקטים והפעלולים, הפן הוויזואלי, קטעי האקשן, התסריט, העלילה ואווירת הקומיקס המתוארת בסרט. הסרט נחשב לסרט האפי ביותר בטרילוגיה. שלא כמו קודמיו, הסרט לא היה מועמד לאף קטגוריה של פרס אוסקר, אך היה מועמד לפרס סאטורן.
שחקנים ראשיים

כריסטיאן בייל - באטמן/ברוס ויין
טום הארדי - ביין
גארי אולדמן - ג'יימס גורדון
ג'וזף גורדון-לוויט - ג'ון בלייק/רובין
אן האת'וויי - סלינה קייל/ קאטוומן
מריון קוטיאר - מירנדה טייט/טליה אל-גול
מייקל קיין - אלפרד פניוורת'
מורגן פרימן - לושיוס פוקס
שחקנים ראשיים > משתתפים נוספים

קיליאן מרפי שב לגלם בשלישית את ד"ר ג'ונתן קריין. ג'וש פנס וליאם ניסן מגלמים את דמותו של ראס-אל-גול, מנהיג ליגת הצללים: פאנס מגלם גרסה צעירה ב-30 שנים של הדמות אותה גילם ניסן בבאטמן מתחיל. נסטור קרבונל שב לגלם את דמותו של ראש העיר של גות'אם סיטי, אנטוני גרסיה. ג'ונו טמפל מגלמת את דמותה של הולי רובינסון, נערה בעלת חוכמת רחוב ובעלת בריתה של סלינה קייל. מת'יו מודין מגלם את דמותו של פיטר פולי, סגנו של מפכ"ל המשטרה ג'יימס גורדון.
שני השחקנים הישראלים אלון אבוטבול ואורי גבריאל משתתפים אף הם בסרט - אבוטבול מגלם את דמותו של ד"ר ליאוניד פאבל, מדען רוסי אשר נחטף על ידי ביין, בעוד גבריאל מופיע בתור אסיר עיוור.
למרות שמועות רבות, ארון אקהרט לא שב לגלם את דו-פרצוף, על אף רצונו להשתתף בסרט, מאחר שהדמות מתה בסרט הקודם (אם כי הוא מופיע בפלאשבקים מהסרט הקודם ובתמונות). בסרט גם מופיעים שחקנים ככריסטופר ג'אדג', טום קונטי, וייד ויליאמס, ברט קאלן, איידן גילן וג'ואי קינג. הסנאטור פטריק לייהי מורמונט, חובב מושבע של באטמן אשר כבר הופיע לשניות ספורות בסרט "האביר האפל" (כשהג'וקר איים על חייו), הוסיף להופיע גם בסרט זה כחבר בדירקטוריון של תעשיות ויין.
מספר שחקני פוטבול מהקבוצה פיטסבורג סטילרס מופיעים בהופעת קמע בסרט. הקבוצה מופיעה תחת שם שונה; מאחר שהיא קבוצת פוטבול בדיונית בעיר גות'אם, הקבוצה נקראת "נבלי גות'אם".
תהליך הפקה > פיתוח וליהוק

נולאן היה מעורב בסיפור המסגרת לסרט השלישי, והסכים לביים אותו רק אם ימצא עבורו סיפור ראוי. הוא חשש שמא ישתעמם במהלך ההפקה אם יחליט שהסרט אינו נחוץ כלל. בדצמבר 2008 סיים נולאן סקיצה ראשונית לסיפור, בטרם התחייב לביים את סרט אחר, "התחלה".
בעקבות הצלחת דמותו של הג'וקר בסרט האביר האפל, אולפני ההפקה קיוו שאיש החידות יהיה האנטגוניסט בסרט השלישי, אולם נולאן רצה אנטגוניסט שונה לגמרי מכל אלה שהגיעו לפניו, ובחר בדמותו של ביין, בציינו כי יש צורך בדמות עם נוכחות פיזית מאיימת על המסך. בתחילה הוא לא הכיר את סיפור הרקע של הדמות, אך הדגיש את המשיכה לדמות ארכיטיפית, ותיאר אותה כ"נבל-על מסוים ברמה קיצונית". כאשר נולאן השווה את בחירתו של ביין לזו של הג'וקר, הוא ציין כי הג'וקר הוא "אנרכיה כאוטית ושטנית בעלת חוש הומור מרושע", בעוד ביין הוא "כמו מפלצת קולנוע קלאסית עם מוח מבריק". ב-9 בפברואר 2010 נחשף באופן רשמי שנולאן החליט על עלילת הסרט השלישי. דייוויד ס. גויר כתב את הסיפור וג'ונתן נולאן כתב את התסריט.
נולאן אישר שהג'וקר לא יחזור בסרט השלישי, וביטל שמועות לפיהן ישתמש בחומר מצולם של הית' לדג'ר שנשאר בחדר העריכה. במהלך תהליך ההפקה של "עלייתו של האביר האפל", נולאן חבר שוב לצוות ההפקה של הסרטים הקודמים, ביניהם צלם הקולנוע וולי פיסטר, המעצב האמנותי ניית'ן קראולי, העורך לי סמית', מעצבת התלבושות לינדי המינג, מפקחי האפקטים המיוחדים פול פרנקלין וכריס קורבאולד, והמלחין הנס צימר.
סיפור הסרט הושווה לסיפור שבקומיקסים "באטמן: נפילתו של אביר" (שהציג לראשונה את ביין), "באטמן: האביר האפל חוזר" (שבו באטמן חוזר לגות'אם סיטי לאחר היעדרות ממושכת של עשר שנים) ו"באטמן: שטח הפקר" (שתיאר כיצד גות'אם מנותקת משאר העולם ומשתלטות עליה כנופיות).
תהליך הפקה > צילומים

התקציב המשוער של הסרט הוא 250 מיליון דולר. צילומי הסרט החלו ב-6 במאי 2011 בג'ודפור, הודו. הסרט צולם גם בעיר פיטסבורג במשך ארבעה עד שישה שבועות. במהלך הצילומים בפיטסבורג, רחובות העיר כוסו בשלג מזויף, מאחר שהסרט מתרחש בחורף. אלפי תושבים בעיר נשכרו לעבוד בתור ניצבים נוספים בסרט. מספר רב של רחובות בעיר נסגרו עבור הצילומים. בנוסף, משטרת העיר הזהירה את התושבים לגבי הצילומים, מאחר שחלקם כללו פיצוצים ומרדפי מכוניות ברחובות העיר. עקב העובדה שרוב הצילומים בעיר צולמו ברחובות, תמונות רבות פורסמו ברשת כאשר הן חושפות צילומים מהסט. צילומים התקיימו גם במגרש היינז, כאשר התרחש במקום משחק פוטבול של קבוצת הפוטבול הבדיונית של העיר גות'אם; בצילומים שיחקו שחקני פוטבול אמיתיים מהקבוצה פיטסבורג סטילרס. צילומים התקיימו גם באוניברסיטת קרנגי מלון.
ב-21 באוגוסט 2011 צילומי הסרט הסתיימו בעיר פיטסבורג ועברו ללוס אנג'לס. בנובמבר, הצילומים עברו לניו יורק ולניוארק. צילומים נוספים התקיימו בלונדון ובגלאזגו. צילומי הסרט הסתיימו ב-14 בנובמבר 2011. חלק גדול מהסרט צולם בפורמט IMAX.
במהלך צילומי הסרט, התרחשו מספר תאונות על סט הצילומים. בזמן שצוות הצילום הכין סט צילומים בנוטינגהאם, אנגליה, משאית של ההפקה איבדה שליטה ונכנסה חזיתית בשער ברזל; דווח כי לא היו נפגעים במקרה זה, וכי ככל הנראה מדובר בתקר באחד מגלגלי המשאית שגרם לנהג לאבד שליטה.
תאונה נוספת התרחשה במהלך צילומים בסקוטלנד, כאשר צנחן התרסק לתוך גג של בית מגורים; הפעלול הסתיים ללא נפגעים, וגם הפעלולן לא נפצע פציעות חמורות. נראה כי צוות הצילום צילם במקום סצנה בה מספר צנחנים קופצים ממטוס מדגם C-130 הרקולס.
תאונה שלישית התרחשה בפיטסבורג, כאשר הפעלולנית של אן האת'וויי נסעה על הבאט-פוד, האופנוע של באטמן, ובדרכה מטה במדרגות היא התנגשה חזיתית במצלמת IMAX; גם התאונה הזו נגמרה ללא נפגעים, מלבד מצלמת ה-IMAX שנהרסה לגמרי. 
תאונה נוספת התרחשה במהלך הצילומים בפיטסבורג, כאשר צולם מרדף מכוניות; על סט הצילומים נראה כלי רכב חדש אשר נועד לשמש את באטמן בתור כלי טיס, ובמהלך המרדף פגע צד אחד של המטוס בעמוד חשמל. מכיוון שהמטוס הזה הוא הדגם היחיד שנבנה עבור ההפקה, הצילומים הושההו למספר שעות, עד שכלי הטיס תוקן.
תהליך הפקה > עיצוב

מעצבת התלבושות לינדי המינג הסבירה שביין משתמש במסכה כדי לשאוף גז לשיכוך כאבים, לאחר שנפצע בתחילת הסיפור. הצינורות שבמסכה מגיעים עד לגב, בו ממוקמים שני מכלי גז. נולאן מוסיף ומבהיר שביין אכול כאבים מטראומה שסבל בעבר. על ההשראה לעיצובו של ביין, המינג מציינת שהדמות נועדה להיות שילוב בין עריץ למהפכן. היא עיצבה את מעילו של ביין כשילוב בין מדי הצבא השוודי לבין גלימת המהפכה הצרפתית. בריאיון למגזין הרולינג סטון במאי 2012, נולאן ציין שביין מתלבש בסגנון צבאי, וכי הם רצו לאחד בין זרם הרומנטיקה של המהפכה הצרפתית לבין הפונקציונליות של מלחמת העולם השנייה. על שריון הגוף של ביין, ציין נולאן כי המינג שילבה בין ציוד צבאי מודרני לבין חומרי גלם מוכרים יותר כעור כדי להקנות לחליפתו תועלתנות רבה יותר. המינג גם עיצבה את חליפתם של באטמן וקאטוומן.
הסרט גם מציג לראשונה את גרסתו של נולאן למטוס העטלף, שמהווה בסרט זה מסוק. המסוק, שנקרא בפשטנות "העטלף", הוא כלי אווירי דמוי מסוק קרב עם רוטור תלחי-פנימי, שנועד למטרות לוחמה והוא מעוצב לפי שרטוטים מוקדמים של הבאטמוביל מ"באטמן מתחיל". את המטוס עיצב נייתן קראולי, שעיצב גם את הבאטמוביל ואת אופנוע הבאט-פוד. מבחינה ארכיטקטונית, כלי הטיס מעוצב בדומה לבאטמוביל. הוא משתמש במערכת הנעה בתנועה גלית ומכיל שני מאיצי רקטות משני צידיו. נולאן נעזר במסוקים ובכלי רכב כבדים כדי להניע את "העטלף" מרחוק בצורה שתיראה כאילו הוא מעופף.
שיווק

במאי 2011 הועלה לראשונה אתר הסרט ובו שיווק ויראלי בדומה לדרך בה שווק "האביר האפל". האתר פרסם תמונה ראשונה המציגה את טום הארדי בתור ביין. הקדימון הראשון לסרט יצא ביחד עם יציאתו לאקרנים של הסרט "הארי פוטר ואוצרות המוות חלק 2" וב-5 באוגוסט 2011 פורסמה תמונה שמציגה את אן האת'וויי בתור סלינה קייל.
בדצמבר 2011 פורסמו שש הדקות הראשונות של "עלייתו של האביר האפל" לפני הסרט "משימה בלתי אפשרית 4: קוד הצללים" בהקרנתו ב-IMAX. באפריל 2012 יצא הקדימון השלישי של הסרט. במגזינים אמפייר ו-Wired פורסמו "מסמכים סודיים של ה-CIA", שחושפים את דמותו של מדען רוסי בשם ד"ר ליאוניד פאבל, המגולם על ידי אלון אבוטבול. לפי המסמכים התגלה כי ד"ר פאבל עסק בפיזיקה גרעינית, ועבד על פרויקט סודי שהיה אמור לייצר טכנולוגיה חדשנית.
פיגוע הירי באורורה

פיגוע הירי באורורה אירע ב-20 ביולי 2012, בבית הקולנוע "סנטורי 16" בעיר אורורה, שבמדינת קולורדו, ארצות הברית, בעת הקרנת הבכורה של הסרט "עלייתו של האביר האפל". לבוש בביגוד טקטי, ג'יימס הולמס זרק רימוני גז מדמיע וירה בקהל עם מספר כלי נשק. 12 בני אדם נהרגו ו-70 נוספים נפצעו, 58 מהם מירי. זה היה הירי הקטלני ביותר בקולורדו מאז הטבח בתיכון קולומביין בשנת 1999.
חברת האחים וורנר אמרה שהיא משתתפת בצער על תוצאות הפיגוע, והודיעה כי בעקבות פיגוע הירי, תבטל את בכורת הסרט בפריז. פרסומו ושיווקו של סרט זה הושעו בפינלנד.
הכנסות

"עלייתו של האביר האפל" הכניס כמיליארד דולר בארצות הברית וברחבי העולם, נכון ל-6 באוגוסט 2012. בהקרנותיו ביום הראשון (עד חצות) הכניס הסרט כ-30.6 מיליון דולר; בכך הוא היה שני רק ל"הארי פוטר ואוצרות המוות - חלק 2", אך עקף אותו בשיא ההכנסות להקרנת לליל הבכורה ב-IMAX עם 2.3 מיליון דולר. נכון לספטמבר 2023 הסרט ממוקם במקום ה-36 ברשימת שוברי הקופות של כל הזמנים, וכן במקום השמיני ברשימת סרטי הקומיקס הגדולים של כל הזמנים.
ביקורות

הסרט זכה לממוצע משוקלל של 87% מהמבקרים לפי 334 ביקורות (290 מהן "טריות" לעומת 44 מהן "רקובות") ו-90% מהקהל באתר Rotten Tomatoes, אשר ציין כי מדובר ב"סרט פעולה שאפתני ומעורר מחשבה שמסיים את הטרילוגיה של כריסטופר נולאן בדרך מרהיבה, גם אם הוא לא עומד בציפיות של קודמו".